Εβδομάδα Μικρών Βιβλιοπωλείων

Τα αδεσποτάκια
2025-05-30 20:00 (Europe/Athens) | Happy House, Κωστή Παλαμά και Βαλαωρίτου, Ληξούρι, 28200, Ελλάδα
Με αφορμή το βιβλίο “Τα αδεσποτάκια” (εκδ.Σαββάλας) αφού πρώτα το διαβάσουμε θα συζητήσουμε για την αξία της αγάπης και την προσφοράς.
Στη συνέχεια θα κατασκευάσουμε ένα πολύχρωμο κολλάζ.
Το δωμάτιο του Αντώνη είναι γεμάτο λούτρινα ζωάκια. Μακάρι όμως να είχε ένα αληθινό σκυλάκι. «Πάρτε μου ένα! Θα το αγαπώ και θα το φροντίζω» παρακαλάει τους γονείς του. Εκείνοι όμως δεν μπορούν να του κάνουν το χατίρι. Κάποιο αδέσποτο που περνάει μια μέρα έξω από το σπίτι και μια ιδέα του παππού γίνονται αιτία να καταλάβει το αγόρι πως υπάρχουν κι άλλοι τρόποι να εκφράσει την αγάπη του για τα ζώα!
Για παιδιά 4+

Κοχλάκοι
2025-05-30 20:00 | Zatopek, Παναγή Τσαλδάρη 209, Καλλιθέα, Αθήνα, 17676
Παρουσίαση του βιβλίου “Κοχλάκοι”, του Κωνσταντίνου Χασάπη-Τασσίνη (εκδ. Ενύπνιο).
Ο καφές που λιγοστεύει
είναι σαν παραλία
του χειμώνα
που έχει ρουφήξει όλο το χρώμα του άλγους μας
και κοιμάται
πάνω στο νερό.
Μου αρέσουν οι παραλίες
γιατί ξέρουν όλα τα βότσαλά τους,
πού αρχίζουν και πού τελειώνουν
χωρίς να τις νοιάζει κιόλας.
Για ενήλικες

Βεγγέρα στο τσαρδί μας
2025-05-30 20:30 | Πέτρα Ψαλίδι Χαρτί, Καλλιμασιά, Χίος, 82100, Ελλάδα
Γενουάτες, Τούρκοι και Έλληνες ζούσαν όλοι μαζί κάποτε στο νησί μας, όπως μαρτυρά και η γλώσσα μας.
Με αφορμή τη γιορτή των μικρών βιβλιοπωλείων γιορτάζουμε και εμείς βεγγερίζοντας και τρατάροντας ποτό στο τσαρδί μας, καταλήγοντας σε μια μουσική περιπέτεια με πλοηγό τον Παντελή Λύκο (λαούτο) και τη Χρύσα Καραΐσκου (κανονάκι).
Για όλες τις ηλικίες (Απαραίτητη η δήλωση συμμετοχής)

live // Τραγούδια του έρωτα και της ελευθερίας
2025-05-30 21:00 | Ακυβέρνητες Πολιτείες Συνεργατικό Βιβλιοπωλείο-Καφέ, Αλ. Σβώλου 28, Θεσσαλονίκη, 54622, Ελλάδα
live // Τραγούδια του έρωτα και της ελευθερίας
με τους Έλενα Κρασάκη (φωνή) και Αλέξανδρο Μακρή (κιθάρα και φωνή)
Παρασκευή 30 Μαΐου (μετά τις) 21:00
στο πεζοδρόμιο μπροστά από τις Ακυβέρνητες Πολιτείες (Αλ. Σβώλου 28 – Θεσσαλονίκη).
Για όλες τις ηλικίες

Μια νύχτα στο βιβλιοπωλείο
2025-05-30 21:30 - 22:30 | Βιβλιοπωλείο Πανίδης, Κολοκοτρώνη 20, Θεσσαλονίκη, Εύοσμος, 56224
Το παραμύθι χάθηκε!
Οι σελίδες μπερδεύτηκαν ανάμεσα σε σκιές και σεντούκια!
Κάποιος πρέπει να λύσει το μυστήριο! Το κυνήγι του χαμένου παραμυθιού σε περιμένει με πιτζάμες και φακό!
Για παιδιά 5+ (Απαραίτητη η δήλωση συμμετοχής και η παρουσία συνοδού)

Όλοι χωράμε!
2025-05-31 - 2025-06-01 | Pickabook, Αγίας Λαύρας 70, Αθήνα, Πετρούπολη, 13232, Greece
Να είναι ένα καφενείο; Να είναι ένα βιβλιοπωλείο; Να είναι μία γκαλερί; Ένα σπίτι; Μία κοινότητα; Που άραγε βρισκόμαστε; Ποιος χώρος κλείνει μέσα του όλα μας τα χαμόγελα, τις πίκρες, τα ενδιαφέροντα και τις έγνοιες, τις αγάπες και τα δάκρυά μας;
Σας περιμένουμε από το Σάββατο 31 Μαΐου μέχρι και τις 7 Ιουνίου για να απολαύσουμε μαζί τις πρωτότυπες δημιουργίες γνωστών εικονογράφων που σχεδιάστηκαν με αφορμή ένα… καφενείο!
“Με εκκίνηση την αγάπη μου για τα παιδικά βιβλία, επικοινώνησα με εικονογράφους, τη δουλειά των οποίων εκτιμώ πολύ, και τους ζήτησα να μας απεικονίσουν ένα στιγμιότυπο από την καθημερινότητα του καφενείου, τους ανθρώπους του ή το χωριό το ίδιο! Χωρίς να με ξέρουν ή να έχουμε γνωριστεί από κοντά, με καλωσόρισαν στον κόσμο τους με πολλή ευγένεια! Με περισσή χαρά έχουν συμμετάσχει έως τώρα παραπάνω από 40 δημιουργοί και έχουν ετοιμάσει για εμάς εικόνες μοναδικές…” — Καλομοίρα Θεοχάρη
Για όλες τις ηλικίες

Μελισσοκομικές Περιπέτειες
2025-05-31 10:00 - 12:00 | Χαρτομάνι, Αλ.Υψηλάντη 49, Θεσσαλονίκη, 57013, Ελλάδα
«Μια πτήση στον κόσμο της μέλισσας, με στάση στο Χαρτομάνι!»
Φαντάσου έναν κόσμο χωρίς Μέλισσες…
Χωρίς λουλούδια, χωρίς χρώματα, χωρίς ζωή.
Εμείς δεν θέλουμε ούτε να το σκεφτούμε !
Γι’ αυτό ετοιμάσαμε μια… μελισσοπεριπέτεια που θα σου μείνει αξέχαστη!
Πώς βλέπει μια μέλισσα τον κόσμο;
Πώς «χορεύει» για να μιλήσει στις φίλες της;
Γιατί είναι τόσο σημαντική για τη ζωή μας, ενώ είναι τόσο… μικροσκοπική;
Για παιδιά 8+ (Απαραίτητη η δήλωση συμμετοχής)

Ο Γαργαληστής
2025-05-31 10:00 | Βιβλιοπωλείο Κλαυδιανός, Ευγενίδου 16, Ζάκυνθος, 29100, Ελλάδα
Ο Δημήτρης Μπασλάμ με την κιθάρα του θα μας παρουσιάσει το βιβλίο του Γαργαληστής (εκδ. Επόμενος Σταθμός). Θα μας αφηγηθεί το παραμύθι και θα μας τραγουδήσει τα υπέροχα τραγούδια που γράφτηκαν ειδικά για αυτή την ξεχωριστή ιστορία. Μια μουσικοαφηγηματική παράσταση γεμάτη φαντασία, χιούμορ και παιδικό γέλιο, με πρωταγωνιστή έναν αλλιώτικο ληστή που δεν έκλεβε παρά… γέλια!
Ζούσε πριν από χρόνια, σχεδόν στα βάθη της Ανατολής, ένας παράξενος Ληστής. Kαθόλου Εγωιστής, ούτε κι Εφοπλιστής, Παλαιστής, Τραγουδιστής αλλά μέγας Ταξιδευτής, θεωρούσε ένα από τα σπουδαιότερα πράγματα στον κόσμο το παιδικό γέλιο, γι’ αυτό …και το ‘κλεβε!
Επικοινωνήστε με το Βιβλιοπωλείο Κλαυδιανός για κρατήσεις θέσεων και πληροφορίες.
Για παιδιά 4+ (Απαραίτητη η δήλωση συμμετοχής)

Μαθηματικά παιχνίδια και δραστηριότητες
2025-05-31 10:30 - 12:30 | Πολύεδρο, ΚΑΝΑΚΑΡΗ 147, Πάτρα, 26441, ΕΛΛΑΔΑ
Ανακαλύπτουμε τις προσθέσεις, τις αφαιρέσεις, λαβύρινθους, γρίφους και παζλ, καθώς και τους αριθμούς και τα σχήματα μέσα από παιχνίδια που καλλιεργούν τη λογική και την κριτική σκέψη.
Η εκδήλωση εμπνέεται από το βιβλίο «Μαθηματικά για νήπια & μικρά παιδιά» του Ναόγια Ιµανίσι, (Πανεπιστημιακές Εκδόσεις Κρήτης).
Για παιδιά 5+

Δημιουργώ το δικό μου Silent Book
2025-05-31 11:00 | Κουκουβάγια For Curious Minds, ΒΡΑΣΙΔΟΥ 115, Σπάρτη, 23100, ΕΛΛΑΔΑ
Πρόγραμμα:
11:00 | Εισαγωγή στον κόσμο των Silent Books
Τι είναι; Πώς διαβάζονται;
Παρουσίαση 2–3 ενδεικτικών Silent Books
11:20 | Mini brainstorming: “Η ιστορία που θα ήθελα να ζήσω”
Τα παιδιά σχεδιάζουν σε 4 καρτελάκια την αρχή, μέση και τέλος της ιστορίας τους, χωρίς λόγια.
11:40 | Κατασκευή του Silent Book τους
Υλικά: φύλλα Α5, μαρκαδόροι, κολάζ, αυτοκόλλητα, υφές
Χρήση ενστικτώδους σχεδίασης, χωρίς περιορισμούς στη φαντασία
12:30 | Παρουσίαση βιβλίων σε “ήσυχο κύκλο αφήγησης”
Τα παιδιά δείχνουν το βιβλίο τους χωρίς να μιλούν και αφήνουν τους άλλους να «διαβάσουν» με τα μάτια τους.
12:50 | Τελετή υπογραφής και δημιουργίας μικρής Έκθεσης στον χώρο
Τα βιβλία τους μπαίνουν σε έκθεση στο βιβλιοπωλείο για όλη την εβδομάδα!
Για παιδιά 6+

Μπορείς να ζωγραφίσεις ένα όνειρο;
2025-05-31 11:00 | Το Σπίτι του Βιβλίου, Γιάννη Αγγέλου 13, Θεσσαλονίκη, 54250, Ελλάδα
“Μπορείς να ζωγραφίσεις ένα όνειρο;” (εκδ. 24 Γράμματα)
Συγγραφέας: Αφροδίτη Ρίζου
Εικονογράφος: Δημήτρης Τρακόσας
Ένα μικρό αγόρι από τον μακρινό πλανήτη των Γκούα γκούα έχει ένα όνειρο, να ταξιδέψει σε όλο τον κόσμο και το διάστημα. Τι γίνεται όμως, όταν το αγόρι μεγαλώνει; Πώς εξελίσσεται το όνειρό του;
Θα το ανακαλύψουμε σε ένα εργαστήριο μέσα από θεατροπαιδαγωγικές τεχνικές και καλλιτεχνικές δημιουργίες όπου θα ταξιδέψουμε στον πλανήτη Γκούα γκούα και θα φτιάξουμε έναν δικό μας κόσμο όπως τον ονειρευόμαστε μαζι με τη συγγραφέα, Αφροδίτη Ρίζου.
Για παιδιά 3+

Γίνε κι εσύ βιβλιοπώλης για μια ημέρα!
2025-05-31 11:00 | Παπουτσωμένος Λύκος, ΚΑΓΙΑΜΠΗ 3, Ηράκλειο, 71201, ΕΛΛΑΔΑ
Μαθαίνουμε και ζούμε τις μικρές όμορφες στιγμές ενός βιβλιοπωλείου…αρχειοθετούμε τα βιβλία στα ράφια με νέους δικούς μας τρόπους, παρουσιάζουμε βιβλία σε ομαδούλες, εξυπηρετούμε πελάτες και φυσικά δημιουργούμε κατασκευές και φτιάχνουμε μια μοναδική “ζωντανή βιτρίνα”!
Για παιδιά 4+ (Απαραίτητη η δήλωση συμμετοχής)

Διαβάζοντας παραμύθια
2025-05-31 11:00 | Φωτίου Μύρενα, ΑΕΡ. ΓΙΑΝΝΑΡΕΛΗ 3, ΜΥΤΙΛΗΝΗ, Λέσβος, 81100, ΕΛΛΑΔΑ
Ένα μαγευτικό ταξίδι στον κόσμο των παραμυθιών για μικρούς και μεγάλους. Με ιστορίες που αγγίζουν την καρδιά και τη φαντασία, προσκαλούμε το κοινό να ταξιδέψει μέσα από τη δύναμη της αφήγησης.
Για όλες τις ηλικίες

Ένας κάκτος μια φορά
2025-05-31 11:00 - 12:00 | Αστερόπλοιο, ΤΡΑΛΛΕΩΝ 80, Γαλάτσι, Αθήνα, 11146
Διαδραστική αφήγηση με μουσική βασισμένη στο βιβλίο “Ένας κάκτος μια φορά” (εκδ. Άμμος). Τα παιδιά ανακαλύπτουν την ιστορία ενός ιδιαίτερου κάκτου που μαθαίνει να αποδέχεται και να αγαπά τον εαυτό του όπως είναι. Μετά την αφήγηση, κάθε παιδί δημιουργεί το δικό του μοναδικό γλαστράκι με το σχήμα της παλάμης του, συμβολίζοντας την προσωπική του ιδιαίτερη ταυτότητα.
Παρουσίαση: Αργυρώ Ταμβάκου, συγγραφέας, ηθοποιός, καλλιτεχνική διευθύντρια ομάδας ΤΙΚ ΤΑΚ ΝΤΟ.
Κιθάρα: Χρυσόστομος Καλογριδάκης.
Για παιδιά 3+

Messy play & ανάγνωση παραμυθιού
2025-05-31 11:00 - 12:00 | Ίαμβος βιβλιοπωλείο, Σαλονικιού 4, Χαλκίδα, 34100, Ελλάδα
Μια διασκεδαστική εκδήλωση που συνδυάζει αισθητηριακό, δημιουργικό παιχνίδι για μικρά παιδιά και αφήγηση παραμυθιού για τα μεγαλύτερα! Παίζουμε, λερωνόμαστε και ταξιδεύουμε στον κόσμο της φαντασίας!
Για παιδιά 3+

Ποντίκι στην οικία Τσαϊκόφσκι
2025-05-31 11:00 - 12:00 | Boox & Trix, Ηρώων Πολυτεχνείου 13, Αθήνα, Άγιος Στέφανος, 14565, Greece
Έχετε αναρωτηθεί ποτέ από πού προήλθαν οι πιο φαντασμαγορικές κινήσεις στο μπαλέτο; Πώς εμπνεύστηκε ο Τσαϊκόφσκι τη Λίμνη των Κύκνων; Πώς οι χορεύτριες της όπερας απέκτησαν την πρώτη τους τουτού;
Ίσως ένα ποντίκι να είχε σχέση με όλα αυτά…
Ελάτε να το ανακαλύψουμε στην παρουσίαση του βιβλίου “Ποντίκι στην οικία Τσαϊκόφσκι” (εκδ. Πατάκη)
της Μυρτώς Μποκολίνη
με εικονογράφηση της Άννας Τζώρτζη
“Ποντίκι στην οικία Τσαϊκόφσκι” (εκδ. Πατάκη)
Μία υψίφωνος συγγραφέας μάς υποδέχεται στο πιο καλλιτεχνικό και περιπετειώδες κυνηγητό γάτας και ποντικού.
Για παιδιά 4+

Εμείς κι ο κόσμος
2025-05-31 11:00 | Βιβλιοπωλείο “Ο Μικρος Πρίγκιπας”, Φαιδριάδων 11, Κυψέλη, Αθήνα, 11364, Αθήνα
Με αφορμή το βιβλίο “Όλοι εμείς” (εκδ. Δεσύλλας), ένα τρυφερό παραμύθι για όλα όσα μας ενώνουν, ανεξάρτητα από τον τόπο κατοικίας ή καταγωγής, η Νατάσα Τζαβάρα (εκπαιδευτικός και ιδιοκτήτρια του βιβλιοπωλείου) θα διαβάσει το βιβλίο στα παιδιά και θα τα προσκαλέσει σε ένα δημιουργικό ταξίδι.
Κάθε παιδί θα διαλέξει ένα χαρτάκι με το όνομα μιας χώρας, θα φανταστεί πώς είναι να ζει εκεί και θα ζωγραφίσει τον εαυτό του μέσα στο νέο αυτό περιβάλλον. Παράλληλα, θα μάθει πώς λέγονται οι λέξεις “καλημέρα” και “αγάπη” στη γλώσσα της χώρας που του έτυχε.
Μέγιστος αριθμός συμμετοχών: 8 άτομα
Για παιδιά 6+ (Απαραίτητη η δήλωση συμμετοχής)

Μην περάσεις τη γραμμή
2025-05-31 11:00 | Ακυβέρνητες Πολιτείες Συνεργατικό Βιβλιοπωλείο-Καφέ, Αλ. Σβώλου 28, Θεσσαλονίκη, 54622, Ελλάδα
Μην περάσεις τη γραμμή // Bernardo P. Carvalho // εκδόσεις Μικρή Σελήνη
Μια διαδραστική παρουσίαση για παιδιά (4+) με τη Δανάη Τανίδου, για τα σύνορα και τους πολέμους.
Σάββατο 31 Μαΐου 11:00-12:00
Ακυβέρνητες Πολιτείες (Αλ. Σβώλου 28 – Θεσσαλονίκη)
Για παιδιά 4+

Το bookspa καλλιτεχνεί
2025-05-31 11:00 | Bookspa, Αχιλλέα Σερφιώτη 2, Παιανία, 19002, Ελλάδα
Με αφορμή τα βιβλία “Ποιος τρέχει στην Εθνική Πινακοθήκη” (εκδ. Διάπλαση) και “Θαύματα του κόσμου” (εκδ. Σαββάλας), τα παιδιά θα πάρουν μέρος σε ένα δημιουργικό εικαστικό εργαστήρι. Μέσα από τα βιβλία, θα εξερευνήσουμε την τέχνη και τα θαύματα του κόσμου με έναν διασκεδαστικό και εκπαιδευτικό τρόπο. Τα παιδιά θα εμπνευστούν από τις εικόνες και τις ιστορίες του βιβλίου και θα δημιουργήσουν τα δικά τους έργα τέχνης, ανακαλύπτοντας πώς τα βιβλιοπωλεία μπορούν να αποτελούν έναν τόπο συνάντησης και έκφρασης καλλιτεχνικής δημιουργίας.
Για παιδιά 5+

Γιορτή χωρίς σύνορα
2025-05-31 11:00 | Βιβλιοπωλείο ΑΜΟΝΙ, Ανταίου 2, Άνω Πετράλωνα, Αθήνα, 11852, Ελλάδα
Παζάρι βιβλίου, χειροποίητες δημιουργίες, μικροί παραγωγοί μαζί με μουσικές του κόσμου!
Για όλες τις ηλικίες

Ένα παιδί σαν και σένα
2025-05-31 11:30 | Onar Bookstore, Λ. ΔΗΜΟΚΡΑΤΊΑΣ 69, ΗΛΙΟΥΠΟΛΗ, Αθήνα, 19009, ΕΛΛΑΔΑ
Μεγαλόφωνη ανάγνωση του βιβλίου «Ένα παιδί σαν και σένα» (εκδ. Παπαδόπουλος) και παιχνίδι κατανόησης για παιδιά από 3 ετών.
Κάπου στον κόσμο, υπάρχει ένα παιδί σαν και σένα. Τι λες; Θέλεις μια μέρα να συναντηθείτε; Είναι σίγουρο πως θα αγαπηθείτε!
Ένα συγκινητικό, σημαντικό εικονογραφημένο βιβλίο, που ενθαρρύνει την ενσυναίσθηση και την καλοσύνη.
Για παιδιά 3+

Τα χρώματα έχουν πόλεμο
2025-05-31 11:30 | Riverbookshop, Ελ. Βενιζέλου, Πλωμάρι, 812 00, Λέσβος, 81200
Με αφορμή το βιβλίο «Τα χρώματα έχουν πόλεμο» του Μάριου Μάζαρη (εκδ. Παπαδόπουλος), σας προσκαλούμε σε μια ξεχωριστή διαδραστική αφήγηση. Μέσα από την ιστορία, τα παιδιά θα ανακαλύψουν τις έννοιες της διαφορετικότητας και της συνεργασίας. Στη συνέχεια, θα ακολουθήσει ένα παιχνίδι φυσικής επιστήμης, όπου θα πειραματιστούν με τα χρώματα και την ανάμειξή τους στο φως του ήλιου.
Τέλος, κάθε παιδί θα φυτέψει το δικό του λουλούδι σε γλαστράκι και θα μάθει για τις διαφορετικές ανάγκες των φυτών, όπως ακριβώς και των ανθρώπων.
Για όλες τις ηλικίες

Μια μικρή τελεία
2025-05-31 11:30 | Σαμιαμύθι, Αποκορώνου 152 και Εφέδρων Πολεμιστών, Χανιά, 73100, Ελλάδα
Με αφορμή το βιβλίο «Μια μικρή τελεία» των Τζανκάρλο Μακρί και Καρολίνα Τζανότι (εκδ. Susaeta), η Ανδριάνα Σμπυράκη αφηγείται μια τρυφερή ιστορία για την αποδοχή, τη συνεργασία και την αλληλεγγύη. Με όχημα την τέχνη που ξεπερνά σύνορα και περιορισμούς, τα παιδιά συμμετέχουν σε ένα εργαστήρι αφήγησης, παιχνιδιού και καλλιτεχνικής δημιουργίας, ανακαλύπτοντας πως από κάτι πολύ απλό μπορεί να γεννηθεί κάτι μεγάλο και σημαντικό για όλους.
Για παιδιά 3+

Το πειρατικό Πιτς Radio
2025-05-31 12:00 | Βιβλιοπωλείο Γνώση, Γρηγορίου Αυξεντίου 26 , Ιλίσια, Αθήνα, 15771
Ελάτε να ενώσουμε τις δυνάμεις μας με τα Πιτσιμπουίνια παρέα με την Ευτυχία Γιαννάκη και τη Σοφία Τουλιάτου, με αφορμή το βιβλίο “Το πειρατικό Πιτς Radio” (εκδ. Ίκαρος).
Θα εντοπίσουμε σημειώματα με παράξενα στιχάκια, θα ακολουθήσουμε ίχνη και κραυγές άγριων ζώων για θα λύσουμε μαζί τους το πιο δυνατό μυστήριο όλων των εποχών!
Για παιδιά 3+

Το παγκάκι της αγκαλιάς
2025-05-31 12:00 | Χάρτινο Καράβι, Πίνδου 39, Νέα Φιλαδέλφεια,, Αθήνα, 14342
Ένα παγκάκι έξω από το προνήπιο γίνεται ο αγαπημένος τόπος μαμάς και κόρης.
Εκεί αγκαλιάζονται, εκεί λένε τα νέα τους, τις πρώτες τους σκέψεις για τη μέρα που πέρασε.
Όταν όμως η μικρή βλέπει να κάθονται άλλοι στο παγκάκι, θυμώνει. Είναι δικό της, είναι το παγκάκι της αγκαλιάς!
Μια τρυφερή ιστορία για τις πολύτιμες μικρές στιγμές αγάπης που τόπος τους τελικά είναι η καρδιά.
Το Σάββατο 31 Μαΐου 2025 και ώρα 12 το μεσημέρι στο βιβλιοπωλείο ΧΑΡΤΙΝΟ ΚΑΡΑΒΙ η συγγραφέας Στέργια Κάββαλου παίζει και συνομιλεί με τους μικρούς αναγνώστες με αφορμή το βιβλίο “Το παγκάκι της αγκαλιάς” (εκδ. Καστανιώτη).
Για παιδιά προσχολικής και πρωτοσχολικής ηλικίας.
Για παιδιά 4+

Σκληρό καρύδι
2025-05-31 12:00 | Βινιέτα, Κανάρη 66, Θεσσαλονίκη, 54453, Ελλάδα
Θέατροπαιδαγωγικό εργαστήριο στο πλαίσιο του προγράμματος “Κι αν ήσουν εσύ;” από το Πανελλήνιο Δίκτυο για το θέατρο στην εκπαίδευση βασισμένο στο ομώνυμο βιβλίο της Ελένης Σβορώνου (εκδ. Καλειδοσκόπιο). Υλοποιείται από την Ιωάννα Μήτσικα (χορογράφος/κινησιολόγος θεάτρου) και την ομάδα της και στοχεύει στην ευαισθητοποίηση των μαθητών για το προσφυγικό, στην καλλιέργεια ενσυναίσθησης και αλληλεγγύης.
Για παιδιά 8+ (Απαραίτητη η δήλωση συμμετοχής)

ΝΙΝΑ: Η ιστορία της Νίνα Σιμόν, της Τρέισι Ν. Τοντ
2025-05-31 12:00 | Ο Γάτος Μαουρίτσιο, Ευτυχίδου 6 - 8, Αθήνα, 11635, Ελλάδα
Το βιβλιοπωλείο «Ο γάτος Μαουρίτσιο» και οι Εκδόσεις Πατάκη προσκαλούν τα παιδιά σε μια συνάντηση γεμάτη μουσική.
Η μικρή Γιουνίς, όταν μεγάλωσε, έγινε η διάσημη μουσικός Νίνα Σιμόν και κατάφερε να θριαμβεύσει και να υψώσει τη βροντερή φωνή της σε μια δυναμική διαμαρτυρία ενάντια στον ρατσισμό και στις διακρίσεις.
Ελάτε να ακούσουμε τη μοναδική ιστορία της από τον ηθοποιό, μουσικό και ιδρυτή του Πολιτιστικού Κέντρου Anasa (Ελλάδα) Μιχάλη Αφολαγιάν και την ηθοποιό, σκηνοθέτη Μαρία Μενεγάκηκαι να θυμηθούμε πως χρειάζεται να είμαστε πάντοτε έτοιμοι για δράση και γεμάτοι ελπίδα!
Για όλες τις ηλικίες

Το μεταξένιο
2025-05-31 12:00 | PennyLane, Ομήρου 2, Νέα Σμύρνη, 17121, Ελλάδα
Παρουσίαση του βιβλίου “Το μεταξένιο”, του Κυριάκου Χαρίτου (εκδ. Μεταίχμιο).
Σε μια χώρα μακρινή που κανείς δεν ξέρει
υπήρχε ένα παιδί από μετάξι.
Το έλεγαν μεταξένιο και φοβόταν τη ζωή,
μια νύχτα όμως φάνηκε γενναίο
και πήγε στη γιορτή.
Εκεί τα βρήκε δύσκολα
και έχασε αρκετά κομμάτια του,
μα βρήκε την αγκαλιά,
τη φροντίδα, την αγάπη…
Στο τέλος βρήκε και τον εαυτό του.
Για παιδιά 5+

Τα γενέθλια της Ριρίκας
2025-05-31 12:00 | ΚΟΥΚίΔΑ, Αποστόλου Παύλου 64, Κόρινθος, 20131, Ελλάδα
Παρουσίαση του βιβλίου “Τα γενέθλια της Ριρίκας”, της Μαρίας Κηλαηδόνη σε εικονογράφηση Φωτεινής Τίκκου, (εκδ. Πατάκη).
Σήμερα είναι τα γενέθλια της Ριρίκας!
Η Μαρία Κηλαηδόνη, με την κιθάρα της, σας προσκαλεί σε μια γιορτή γεμάτη μουσική, τραγούδι, παιχνίδι και αυτοσχεδιασμούς.
Για παιδιά 3+

Η τυχερή μου μέρα
2025-05-31 12:00 | Ζαπώνης Χρήστος, Φρίξου Παπαχρηστίδη 124, Ελευθερούπολη, 64100, Ελλάδα
Με αφορμή το βιβλίο “Η τυχερή μου μέρα” (εκδ. Σιέλ) η συγγραφέας Χρυσούλα Καρολίδου καλεί τους μικρούς φίλους και φίλες να απολαύσουν το εικονογραφημένο της βιβλίο όπως ένα παγωτό χωνάκι με γεύση τσιχλόφουσκα.
Για παιδιά 5+ (Απαραίτητη η δήλωση συμμετοχής)
